text: Lego-klodser til fattige skolebørn i Thailand
  10 april 2013 kl. 15.18
  Legetøjskoncernen Lego i Billund har skænket 80 kilo legoklodser til fattige skolebørn i Thailand.
  De mange kasser med legoklodserne blev i sidste uge afleveret til skolens 140 børn, og indgår nu i undervisningen under mottoet "leg og læring", skriver Vejle Amts Folkeblad.
  Klodserne er en del af et projekt, hvor Spies har bygget et bibliotek i Khao Sok, der ligger 200 kilometer fra Phuket.
  - Siden vi har taget hul på dette hjælpeprojekt, har mange bakket op om projektet, siger Torben Andersen, kommunikationschef i Spies.
  Han var selv med i Khao Sok og aflevere de mange kasser med klodserne, som blev fragtet til Thailand af Thomas Cook Airlines.
  - Børn forstår sig bedre på legoklodser end mursten. Men sammen med blandt andet Lego har vi skabt et spændende projekt.
  Stedets skole og bibliotek betyder, at børnene får mulighed for at lære engelsk. Spies har samtidig skænket computere og bøger til skolen og biblioteket.
  